Spirt va likyor-aroq ishlab chiqarish xodimlari uchun mehnat muhofazasi qoidalariga o‘zgartirishlar kiritish to‘g‘risida

O‘zbekiston Respublikasining “Mehnatni muhofaza qilish to‘g‘risida”gi Qonuni va O‘zbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir me’yoriy hujjatlarni qayta ko‘rib chiqish va ishlab chiqish to‘g‘risida”gi qaroriga muvofiq buyuraman:
 1. O‘zbekiston Respublikasi Mehnat va aholini ijtimoiy muhofaza qilish vazirining 2007-yil 5-noyabrdagi M-45-son buyrug‘i (ro‘yxat raqami 1755, 2007-yil 27-dekabr) (O‘zbekiston Respublikasi qonun hujjatlari to‘plami, 2007-y., 52-son, 546-modda) bilan tasdiqlangan Spirt va likyor-aroq ishlab chiqarish xodimlari uchun mehnat muhofazasi qoidalariga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 10-band quyidagi tahrirda bayon etilsin:
 “10. O‘zbekiston Respublikasi “Mehnatni muhofaza qilish” to‘g‘risidagi Qonunining 12-moddasiga muvofiq ishlab chiqarish faoliyatini amalga oshiruvchi, xodimlarining soni ellik kishi va undan ortiq bo‘lgan har bir tashkilotda mehnatni muhofaza qilish talablariga rioya etilishini ta’minlash, ularning bajarilishi ustidan nazoratni amalga oshirish maqsadida mehnatni muhofaza qilish xizmati tashkil etiladi yoki mehnatni muhofaza qilish bo‘yicha tegishli tayyorgarlikka ega bo‘lgan mutaxassis lavozimi joriy etiladi. 
 Xodimlarining soni ellik nafardan kam bo‘lgan tashkilotda mehnatni muhofaza qilish xizmatini tashkil etish yoki mehnatni muhofaza qilish bo‘yicha mutaxassis lavozimini joriy etish to‘g‘risidagi qaror ish beruvchi tomonidan mazkur tashkilot faoliyatining o‘ziga xos xususiyati hisobga olingan holda qabul qilinadi.”.
 2. 16-band quyidagi tahrirda bayon etilsin:
 “16. Korxonalarda xodimlarning salomatligini nazorat qilish Xodimlarni tibbiy ko‘rikdan o‘tkazish tartibi to‘g‘risidagi nizom (ro‘yxat raqami 2387, 2012-yil 29-avgust) asosida amalga oshirilishi lozim.”.
 3. 39-banddagi “O‘n sakkiz yoshga to‘lmagan shaxslar mehnatidan foydalanish taqiqlanadigan mehnat sharoiti noqulay ishlar” degan so‘zlar “O‘n sakkiz yoshdan kichik shaxslarning mehnati qo‘llanishi taqiqlanadigan noqulay mehnat sharoitlari ishlari” degan so‘zlar bilan almashtirilsin.
 4. 40-band o‘z kuchini yo‘qotgan deb topilsin.
 5. 218 va 221-bandlardagi “Elektr energetikasida nazorat bo‘yicha davlat inspeksiyasi” degan so‘zlar “O‘zbekiston Respublikasi Energetika vazirligi huzuridagi Elektr energetikada nazorat inspeksiyasi” degan so‘zlar bilan almashtirilsin.
 6. 271 va 418-bandlardagi “Vazirlar Mahkamasi huzuridagi yer qa’rini geologik o‘rganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish Davlat inspeksiyasi” degan so‘zlar tegishlicha “Sanoat xavfsizligi davlat qo‘mitasi” degan so‘zlar bilan almashtirilsin.
 7. 429-banddagi “gigiyena sertifikati va muvofiqlik sertifikatiga” degan so‘zlar “sanitariya-epidemiologik xulosaga” degan so‘zlar bilan almashtirilsin.
 8. 501-band quyidagi tahrirda bayon etilsin:
 “501. Uskunalarga xizmat ko‘rsatish uchun “Mehnat muhofazasi bo‘yicha o‘qishlarni tashkil qilish va bilimlarni sinash to‘g‘risidagi Namunaviy nizom”ga (ro‘yxat raqami 272, 1996-yil 14-avgust) muvofiq o‘qigan va yo‘riqnomadan o‘tgan shaxslar qo‘yiladi”.
 9. 502-band quyidagi tahrirda bayon etilsin: 
 “502. O‘zbekiston Respublikasi Sanoat xavfsizligi davlat qo‘mitasiga hamda O‘zbekiston Respublikasi Energetika vazirligi huzuridagi Elektr energetikada nazorat inspeksiyasining kommunal-maishiy bo‘limiga qarashli uskunalarga xizmat ko‘rsatish uchun inspeksiyalarning Qoidalariga muvofiq maxsus kurs o‘qishidan hamda bilimlar sinovidan o‘tgan, shuningdek kirish yo‘riqnomalari va ish joyidagi yo‘riqnomalardan o‘tgan shaxslar qo‘yiladi.”.